## Odluka o mjerilima i načinu korištenja vlastitih prihoda ustanova u kulturi i zaštiti prirode

### NN 141/2004 (13.10.2004.), Odluka o mjerilima i načinu korištenja vlastitih prihoda ustanova u kulturi i zaštiti prirode

# MINISTARSTVO KULTURE

2497

Na
temelju članka 6. stavka 2. i članka 13. Pravilnika o mjerilima za korištenje
prihoda proračunskih korisnika ostvarenih na tržištu od obavljanja osnovne i
ostale djelatnosti (»Narodne novine«, br. 146/98), donosi

## ODLUKU

### O MJERILIMA I NAČINU KORIŠTENJA VLASTITIH PRIHODA USTANOVA U KULTURI I ZAŠTITI PRIRODE

OPĆA
ODREDBA

Članak
1.

Ovom
Odlukom uređuju se mjerila i način korištenja vlastitih prihoda koje ostvare
ustanove u kulturi i zaštiti prirode (u daljnjem tekstu: ustanove) na tržištu
od obavljanja vlastite djelatnosti i osnovnih i ostalih poslova sukladno
propisima.

PRIHOD
OD OBAVLJANJA OSNOVNE DJELATNOSTI USTANOVE

Članak
2.

Vlastiti
prihod ostvaren na tržištu od obavljanja osnovne djelatnosti ustanova koristi
za pokriće izdataka nastalih obavljanjem tih pos­lova, tako da najmanje 15%
prihoda usmjerava za pokriće troškova ustanove, te najmanje 30% prihoda za
unaprjeđenje djelatnosti ustanove.

Pod unaprjeđenjem djelatnosti ustanove smatra se
osiguranje ili nabava prostora, opreme ili drugih sredstava potrebnih za obav­ljanje
djelatnosti, stručno usavršavanje i obrazovanje, pobolj­­šavanje radnih uvjeta
i sigurnosti na radu, tržišno promicanje ustanove i njezine djelatnosti, te
sudjelovanje u međunarodnim projektima i aktivnostima.

Ustanova može najviše do 35% vlastitog prihoda
namijeniti za plaćanje potrebnog rada. Potrebnim radom smatra se rad svih
zaposlenika ustanove.

PRIHOD
OSTVAREN OD ZNANSTVENOISTRAŽIVAČKIH I STRUČNIH POSLOVA

Članak
3.

Prihodi
ostvareni na tržištu od obavljanja znanstvenih i stručnih projekata jesu
vlastiti prihodi od obavljanja osnovnih poslova vlastite djelatnosti.

Prihode iz stavka 1. ovoga članka ustanove koriste na
sljedeći način:

– 70 posto prihoda koristi se za izvođenje projekta.
Za plaće i naknade sudionika na projektu ne može se koristiti više od 50 posto
ovog iznosa;

– 10 posto prihoda koristi se za unaprjeđenje rada
ustanove;

– 20 posto prihoda koristi se za pokriće troškova
ustanove. Za plaće i naknade djelatnika ustanove ne može se koristiti više od 5
posto ovog iznosa.

PRIHOD
OSTVAREN OD IZNAJMLJIVANJA PROSTORA I OPREME

Članak
4.

Ustanova
može iznajmiti dio prostora, koji nije neophodan za kontinuirano nesmetano
obavljanje djelatnosti, s time što je za iznajmljivanje prethodno potrebno
dobiti suglasnost osnivača ili tijela propisanog statutom ustanove.

Prihod
iz stavka 1. ovoga članka namijenjen je za podmirenje izdataka poslovanja, s
time da se najmanje 60% prihoda usmjerava za unaprjeđenje osnovne djelatnosti
ustanove.

U
slučaju jednokratnog iznajmljivanja prostora, ustanova može do 15% prihoda
koristiti za podmirenje troškova vezanih za iznajmljivanje prostora (dežurstva,
održavanje i dr.).

PRIHOD
OD DONACIJA, POTPORA I DRUGIH POMOĆI

Članak
5.

Ustanova
može primiti prihode od donacija i drugih pomoći.

Ako
donator ili druga fizička odnosno pravna osoba ne odredi namjenu korištenja
donacija i drugih pomoći iz stavka 1. ovoga članka, ustanova takav prihod
koristi na način propisan člankom 4. ove Odluke.

NADZOR
I IZVJEŠĆIVANJE

Članak
6.

Nadzor
nad stjecanjem i korištenjem prihoda uređenih ovom Odlukom, provodi
Ministarstvo kulture ili Ministarstvo financija.

Članak
7.

Ova
Odluka stupa na snagu danom donošenja, a primjenjuje se od 1. srpnja 2004.
godine.

Klasa:
023-03/04-01-198
Urbroj: 532-03-3/4-04-03
Zagreb, 6. listopada 2004.

Ministar
kulture
**mr. sc. Božo Biškupić,** v. r.

Odluka, NN 141/2004-2497